ตลาดหุ้นเกิดใหม่ปิดลบวันนี้ เหตุหุ้นจีนร่วงหนัก ขณะตลาดวิตกหนี้กรีซ
ตลาดหุ้นเกิดใหม่ปรับตัวลดลงวันนี้ หลังดัชนีเซี่ยงไฮ้คอมโพสิตตลาดหุ้นจีนปิดตลาดดิ่งลงอย่างหนักถึง 7.40% เนื่องจากนักลงทุนกังวลเกี่ยวกับมูลค่าหุ้นในตลาดที่สูงขึ้นในช่วงการซื้อขายก่อนหน้านี้
26 มิ.ย. 2558

สำนักข่าวอินโฟเควสท์ รายงานตลาดหุ้นเกิดใหม่ปรับตัวลดลงวันนี้ หลังดัชนีเซี่ยงไฮ้คอมโพสิตตลาดหุ้นจีนปิดตลาดดิ่งลงอย่างหนักถึง 7.40% เนื่องจากนักลงทุนกังวลเกี่ยวกับมูลค่าหุ้นในตลาดที่สูงขึ้นในช่วงการซื้อขายก่อนหน้านี้
ดัชนี MSCI Emerging Markets Index ปรับตัวลดลง 0.9% แตะ 979.70 เมื่อเวลา 15.03 น. ตามเวลาฮ่องกง ที่ตลาดหุ้นฮ่องกง หุ้นเปโตรไชน่า ร่วงลง 3.2% ส่วนหุ้นซีเอ็นโอโอซี ปรับตัวลดลง 2.3%
นอกจากนี้ ตลาดหุ้นเกิดใหม่ยังได้รับแรงกดดัน หลังจากมีรายงานว่า การเจรจาระหว่างกรีซและรมว.คลังยูโรโซน หรือยูโรกรุ๊ป ได้ยืดเยื้อออกไปเป็นวันพรุ่งนี้ ซึ่งส่งผลให้เกิดความกังวลว่ากรีซอาจจะผิดนัดชำระหนี้และต้องออกจากยูโรโซน